b'\n_START_ARTICLE_\nBob Gerhardt\n_START_PARAGRAPH_\nRobert "Bob" Buchanan Gerhardt (3. oktober 1903 - 23. januar 1989) var en amerikansk roer fra Baltimore._NEWLINE_Gerhardt vandt bronze i firer med styrmand ved OL 1924 i Paris, sammen med Sid Jelinek, Edward Mitchell, Henry Welsford og styrmand John Kennedy. Der deltog i alt 10 lande i disciplinen, hvor Schweiz og Frankrig vandt henholdsvis guld og s\xc3\xb8lv foran den amerikanske b\xc3\xa5d. Det var det eneste OL han deltog i.'